b"\n_START_ARTICLE_\nAg\xc3\xa8ncia Estatal de Meteorologia\n_START_SECTION_\nObjecte\n_START_PARAGRAPH_\nAix\xc3\xad mateix, \xc2\xabL'objecte de l'Ag\xc3\xa8ncia Estatal de Meteorologia (AEMET) \xc3\xa9s el desenvolupament, implantaci\xc3\xb3, i prestaci\xc3\xb3 dels serveis meteorol\xc3\xb2gics de compet\xc3\xa8ncia de l'Estat i el suport a l'exercici d'altres pol\xc3\xadtiques p\xc3\xbabliques i activitats privades, contribuint a la seguretat de persones i b\xc3\xa9ns, i al benestar i desenvolupament sostenible de la societat espanyola\xc2\xbb.\n_START_SECTION_\nSeu, delegacions i observatoris\n_START_PARAGRAPH_\nL'Ag\xc3\xa8ncia Estatal de Meteorologia t\xc3\xa9 la seva seu institucional en Madrid. T\xc3\xa9 diversos Centres Meteorol\xc3\xb2gics distribu\xc3\xafts per les diferents Comunitats aut\xc3\xb2nomes (Ast\xc3\xbaries i Cant\xc3\xa0bria s'integren en un, Madrid i Castella-la Manxa tamb\xc3\xa9, Arag\xc3\xb3, La Rioja i Navarra en un altre, El Pa\xc3\xads Basc en un altre, Gal\xc3\xadcia en un altre, Extremadura en un altre, Balears en un altre, Castella i Lle\xc3\xb3 en un altre, M\xc3\xbarcia en un altre, el Pa\xc3\xads Valenci\xc3\xa0 en un altre, Catalunya en un altre, Andalusia Occidental i Ceuta, Andalusia Oriental i Melilla, Can\xc3\xa0ries Orientals (amb seu a Gran Can\xc3\xa0ria) i Can\xc3\xa0ries Occidentals (amb seu a Tenerife). Existeixen Oficines Meteorol\xc3\xb2giques d'Aeroports en gaireb\xc3\xa9 tots els aeroports comercials espanyols, i tamb\xc3\xa9 a les Bases A\xc3\xa8ries de l'Ex\xc3\xa8rcit de l'Aire. A m\xc3\xa9s, existeixen observatoris sin\xc3\xb2ptics repartits per tota la geografia espanyola._NEWLINE_De conformitat amb el previst en l'article 34.1 de la Llei 6/1997, de 14 d'abril d'Organitzaci\xc3\xb3 i Funcionament de l'Administraci\xc3\xb3 General de l'Estat, existir\xc3\xa0, amb la consideraci\xc3\xb3 de serveis no integrat, una Delegaci\xc3\xb3 de l'Ag\xc3\xa8ncia Estatal de Meteorologia a cadascuna de les Comunitats Aut\xc3\xb2nomes, a la qual s'adscriuen, a resguard de les excepcions que pugui establir el Consell Rector, les oficines, Observatoris i altres depend\xc3\xa8ncies de l'ag\xc3\xa8ncia en el respectiu \xc3\xa0mbit territorial. Les depend\xc3\xa8ncies de l'ag\xc3\xa8ncia situades a les Ciutats Aut\xc3\xb2nomes de Ceuta i Melilla s'adscriuran a la Delegaci\xc3\xb3 de l'Ag\xc3\xa8ncia Estatal de Meteorologia en la Comunitat Aut\xc3\xb2noma d'Andalusia. L'Ag\xc3\xa8ncia Estatal de Meteorologia compta amb un Centre de Recerca Atmosf\xc3\xa8rica a Iza\xc3\xb1a (Tenerife)."